
E L Ő T E R J E S Z T É S

Sülysáp Város Önkormányzata Képviselő-testületének
2017. november 23-án tartandó munkaterv szerinti ülésére

10. napirendhez

Tárgy:
A helyi szociális ellátásokról szóló önkormányzati rendelet módosítása
Tisztelt Képviselő-testület!
A fűtési időszak beköszöntével ismét sokan kérnek támogatást fűtéshez, amit települési krízistámogatás keretében természetbeni ellátásként, tűzifa formájában biztosítunk a Dobos Sándor egyéni vállalkozóval kötött keretszerződés útján. 

Erre a helyi szociális ellátásokról szóló 3/2015. (II. 20.) önkormányzati rendeletünk lehetőséget nyújt, azonban a krízistámogatás rendelet szerinti felső határa 15.000 forint, amiből – a tavalyi szezontól eltérően – már nem jön ki öt mázsa fa ára (3500 Ft/q), illetve ezen felül is akadnak olyan krízishelyzetek, amelyek megoldására ez a keret nem elégséges.
Mindezek alapján javasolom a tisztelt Képviselő-testületnek a maximálisan adható összeg 20.000 forintra való emelését. 

Kérem az előterjesztés szíves megtárgyalását és a rendeletmódosítás elfogadását.
Sülysáp, 2017. november 16.

Horinka László s.k.

…/2017. (…) önkormányzati rendelete 

a helyi szociális ellátásokról szóló 3/2015. (II. 20.) önkormányzati rendelet módosításáról
Sülysáp Város Önkormányzatának Képviselő-testülete a Magyarország Alaptörvénye 32. cikk (2) bekezdésével, a Magyarország helyi önkormányzatairól szóló 2011. évi CLXXXIX. törvény 13. § (1) 8. pontjával, valamint a szociális igazgatásról és szociális ellátásokról szóló 1993. évi III. törvény 1. § (2), 2. §, 10. § (1), 26. §, 32. § (3), 45. §, 62. § (2), 92. § (1) és 132. § (4) bekezdésével kapott feladatkörében és felhatalmazás alapján a következőket rendeli el:

1. §
A helyi szociális ellátásokról szóló 3/2015. (II. 20.) önkormányzati rendelet 6. § (4) bekezdésében a „15.000” szövegrész helyébe a „20.000” szövegrész lép.

2. §
(1) Ez a rendelet a kihirdetését követő napon lép hatályba, majd az azt követő napon hatályát veszti.

(2) E rendelet rendelkezéseit a 2017. november 15. napját követően benyújtott kérelmekre kell alkalmazni.

Sülysáp, 2017. november 23.

Horinka László
dr. Tóth Krisztina

